മൊബൈല് കെയര് യൂണിറ്റ് ഉദ്ഘാടനം പത്തനാപുരം : അലിമുക്ക് കേന്ദ്രമാക്കി സംസ്ഥാന തലത്തില് പ്രവര്ത്തിച്ചു വരുന്ന കനിവ് കൂട്ടായ്മയുടെ സഞ്ചരിക്കുന്ന സാന്ത്വന പരിചരണ യൂണിറ്റിന്റെ ഉദ്ഘാടനം മന്ത്രി കെ.എന്.ബാലഗോപാല് നിര്വഹിച്ചു. പ്രസിഡന്റ് എസ്.സജീഷ് അദ്ധ്യക്ഷനായി. സ്വാഗതം രഞ്ജിതും കറവൂര് എല് വര്ഗ്ഗീസ് റിപ്പോര്ട്ടും അവതരിപ്പിച്ചു. പ്രതിഭകളെ ആദരിക്കല് എസ്. വേണുഗോപാലും ലോഗോ പ്രകാശനം ബ്ലോക്ക് പഞ്ചായത്ത് പ്രസിഡന്റ് ആനന്ദവല്ലിയും ഐ.ഡി കാര്ഡ് വിതരണം കലാദേവിയും നിര്വഹിച്ചു. കുമരന് സില്ക്സ് എം .ഡി പി.കെ.കുമാര് കെ.രാജഗോപാല്, എം. മീരാപ്പിളള, എന്.ജഗദീശന്, തുളസി, ആര്.ആരോമലുണ്ണി എന്നിവര് പ്രസംഗിച്ചു. കനിവ് ട്രഷറര് കെ.എസ് .ഷാജു നന്ദി പറഞ്ഞു